Document ID: 31979D1002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Νοεμβρίου 1979 εγκρίνουσα την τροποποίηση της εταιρικής συμβάσεως της κοινής επιχειρήσεως "Schnell-Brueter-Kernkraftwerksgesellschaft mbH" (SBK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως το άρθρο 50,
την πρόταση της Επιτροπής,
Εκτιμώντας:
ότι το Συμβούλιο, δια της αποφάσεώς του 75/328/Ευρατόμ(1) έχει συστήσει την "Schnell-Brueter-Kernkraftwerksgesellschaft" ως κοινή επιχείρηση-
ότι το Συμβούλιο, δια της αποφάσεώς του 75/725/Ευρατόμ(2), έχει εγκρίνει την τροποποίηση της εταιρικής συμβάσεως της κοινής επιχειρήσεως, που επιφέρει αύξηση του εταιρικού κεφαλαίου-
ότι η γενική συνέλευση της κοινής επιχειρήσεως, κατά τη συνεδρίασή της το Μάιο του 1979, απεφάσισε μία νέα αύξηση του εταιρικού κεφαλαίου της εταιρείας-
ότι αυτή η τροποποίηση δεν θίγει τις διατάξεις που διέπουν την κοινή επιχείρηση και ότι ανταποκρίνεται στην εξέλιξη του σχεδίου- ως εκ τούτου πρέπει να γίνει αποδεκτή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Γίνεται αποδεκτή η τροποποίηση της εταιρικής συμβάσεως της κοινής επιχειρήσεως "Schnell-Brueter-Kernkraftwerksgesellschaft mbH" (SBK) που είναι συνημμένη στην παρούσα απόφαση.
Άρθρο 2
Τα Κράτη μέλη και η "Schnell-Brueter-Kernkraftwerksgesellschaft mbH" (SBK) είναι αποδέκτες της παρούσας αποφάσεως.
Έγινε στις Βρυξέλλες, στις 22 Νοεμβρίου 1979.

Labels: 4
18
15
14